als_Latn dik_Latn ron_Latn
Afati kalimtar për transferimin e futbollistëve në Kinë pritet të përfundojë të martën me 28 shkurt.
Kësisoj skuadrat kineze janë duke bërë të pamundurën për tu përforcuar edhe tri ditë më futbollistë cilësorë.
Shandong Luneng është duke këmbëngulur për transferimin e mesfushorit anglez, Ashley Young.
Manchester United ka pranuar ofertën e klubit kinez prej 10 milionë eurove për transferimin e tij në Kinë.
Tani klubi dhe menaxheri i lojtarit janë duke diskutuar për termat financiar.
Besohet se Luneng i ka ofruar anglezit një kontratë tri vjeçare me nëntë milionë euro pagë vjetore.
31-vjeçari është pjesë e Unitedit që nga viti 2011 kur iu bashkua nga skuadra tjetër angleze, Aston Villa.
Zyrtarizimi i këtij transferimi pritet të bëhet brenda 72 orëve të ardhshme. /Telegrafi/
als_Latn als_Latn als_Latn als_Latn als_Latn als_Latn als_Latn als_Latn